Αναγγελία Έναρξης Άσκησης Εμπορίας Φυτοπροστατευτικών Προϊόντων
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Εφόσον η αίτηση υποβάλλεται από φυσικό πρόσωπο, το πρόσωπο πρέπει να έχει την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης.
Ο νομικά υπεύθυνος του νομικού προσώπου που υποβάλλει την αίτηση να μην κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, ούτε να έχουν άλλη ατομική επιχείρηση που απαιτεί αυτοπρόσωπη απασχόληση.
Εφόσον η αίτηση υποβάλλεται από φυσικό πρόσωπο, το πρόσωπο πρέπει να μην έχει καταδικασθεί αμετάκλητα σε οποιαδήποτε ποινή ή να μην έχει παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση, κιβδηλεία, παραχάραξη, παράβαση των διατάξεων των άρθρων 5 και 12 του ν. 1729/1987 (ΦΕΚ 144/Α/1987), όπως ισχύουν, καθώς και παράβαση των διατάξεων των άρθρων 10, 14, 46 του ν. 4036/2012 ή να μην έχουν καταδικασθεί αμετάκλητα για κακούργημα ή καθ΄ υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων.
Το φυσικό ή νομικό πρόσωπο που υποβάλει την αίτηση πρέπει να διαθέτει κατάστημα λιανικής εμπορίας γεωργικών φαρμάκων που πληροί τις προδιαγραφές του άρθρου 10 του Π.Δ. 159/2013 ή αποθήκες για τα καταστήματα χονδρικής εμπορίας γεωργικών φαρμάκων που να πληρούν τις προϋποθέσεις του άρθρου 11 του Π.Δ. 159/2013. Για την άσκηση λιανικής και χονδρικής εμπορίας γεωργικών φαρμάκων από το ίδιο κατάστημα, θα πρέπει να πληρούνται και οι δύο ανωτέρω προϋποθέσεις. Προκειμένου περί των νομικών προσώπων του ν. 4384/2016 (Α΄ 78), οι ανωτέρω απαιτήσεις πρέπει να συντρέχουν και στα κέντρα διανομής που το ενδιαφερόμενο νομικό πρόσωπο διαθέτει εκτός της έδρας του και μέσα στα όρια της περιφέρειας που ορίζεται στο καταστατικό του.
Ο αιτών (νομικό ή φυσικό πρόσωπο) πρέπει να απασχολεί με υπαλληλική σχέση, υπεύθυνο επιστήμονα που κατέχει τα ακόλουθα προσόντα και τις προϋποθέσεις: - ελληνική ιθαγένεια ή υπηκοότητα ενός από τα κράτη - μέλη της Ευρωπαϊκής Ένωσης - πτυχίο Γεωπόνου Ανώτατου Εκπαιδευτικού Ιδρύματος (ΑΕΙ) ή πτυχίο Τμήματος Φυτικής Παραγωγής ή Τμήματος Διοίκησης Γεωργικών Εκμεταλλεύσεων της Σχολής Τεχνολογίας Γεωπονίας ή Τμήματος Θερμοκηπιακών Καλλιεργειών και Ανθοκομίας της Σχολής Γεωπονίας των Τεχνολογικών Εκπαιδευτικών Ιδρυμάτων (ΤΕΙ) ή ισότιμο πτυχίο ή δίπλωμα αντίστοιχων ειδικοτήτων σχολών κράτους μέλους της Ευρωπαϊκής Ένωσης ή χωρών εκτός Ευρωπαϊκής Ένωσης, με βάση την αρχή της αμοιβαιότητας. Επίσης, μπορεί να είναι πρόσωπα ισότιμα εκπαιδευμένα σε άλλο κράτος – μέλος της ΕΕ για την εμπορία γεωργικών φαρμάκων, ώστε να διασφαλίζεται το ίδιο επίπεδο ασφάλειας για τον άνθρωπο, την υγεία των φυτών και των ζώων και την προστασία του περιβάλλοντος. - Να μην έχει καταδικασθεί αμετάκλητα σε οποιαδήποτε ποινή ή να μην έχει παραπεμφθεί με αμετάκλητο βούλευμα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμιση, κιβδηλεία, παραχάραξη, παράβαση των διατάξεων των άρθρων 5 και 12 του νόμου Ν 1729/1987 (ΦΕΚ 144/Α/1987), όπως ισχύουν, καθώς και παράβαση των διατάξεων των άρθρων 10, 14, 46 του νόμου 4036/2012 ή να μην έχουν καταδικασθεί αμετάκλητα για κακούργημα ή καθ υποτροπή για πλημμέλημα, για το οποίο επιβλήθηκε στέρηση των πολιτικών τους δικαιωμάτων. - Να μην κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, ούτε να έχει άλλη ατομική επιχείρηση που απαιτεί αυτοπρόσωπη απασχόληση. Αν το φυσικό πρόσωπο που υποβάλλει την αίτηση καλύπτει τις παραπάνω προϋποθέσεις και απασχολείται το ίδιο ως υπεύθυνο στο κατάστημα, δεν υποχρεούται να απασχολεί άλλο πρόσωπο για το σκοπό αυτόν. Αν εταίρος/μέτοχος του νομικού προσώπου καλύπτει τις παραπάνω προϋποθέσεις, το νομικό πρόσωπο δεν υποχρεούται να απασχολεί άλλο πρόσωπο για το σκοπό αυτόν. Προκειμένου περί των νομικών προσώπων του ν. 4384/2016 (Α΄ 78), η ανωτέρω απαίτηση πρέπει να συντρέχει και στα κέντρα διανομής που το ενδιαφερόμενο νομικό πρόσωπο διαθέτει εκτός της έδρας του και μέσα στα όρια της περιφέρειας που ορίζεται στο καταστατικό του.
Προϋποθέσεις περί μη τέλεσης αξιόποινων πράξεων
Η διαδικασία αφορά στην Αναγγελία έναρξης εμπορίας φυτοπροστατευτικών προϊόντων. Το κατάστημα εμπορίας φυτοπροστατευτικών προϊόντων είναι ο χώρος από τον οποίο οι παραγωγοί προμηθεύονται τα φυτοφάρμακα που θα χρησιμοποιήσουν στις καλλιέργειές τους. Απευθύνεται σε πολίτες, επιχειρήσεις και νομικά πρόσωπα.
Παράβολο υπέρ του ελληνικού δημοσίου, σύμφωνα με τον ν. 4036/2012. Κατάθεση εξ αποστάσεως σε λογαριασμό της Εθνικής Τράπεζας με IBAΝ: GR601100400000004048638524.
Νομιμοποιητικά έγγραφα του νομικού προσώπου, ανάλογα με τη νομική μορφή του.
Υπεύθυνη δήλωση από τον νομικά υπεύθυνο του άρθρου 8 του νόμου 1599/1986 (ΦΕΚ Α 75) ότι θα γνωστοποιήσει στην αρμόδια αρχή για την αναγγελία εμπορίας γεωργικών φαρμάκων οποιαδήποτε αλλαγή των στοιχείων που έχει δηλώσει καθώς και τυχόν διακοπή της εμπορίας γεωργικών φαρμάκων.
Υπεύθυνη δήλωση του άρθρου 8 του ν. 1599/1986 ότι δεν κατέχει έμμισθη θέση στο Δημόσιο ή σε νομικό πρόσωπο δημοσίου ή ιδιωτικού δικαίου, και ότι δεν έχουν άλλη ατομική επιχείρηση που απαιτεί αυτοπρόσωπη απασχόληση.
Φωτοαντίγραφο της σύμβασης εργασίας του υπεύθυνου επιστήμονα.
Υπεύθυνη δήλωση από τον υπεύθυνο επιστήμονα, του άρθρου 8 του ν. 1599/1986 ότι η λιανική ή χονδρική εμπορία γεωργικών φαρμάκων στα καταστήματα εμπορίας φυτοπροστατευτικών προϊόντων θα πραγματοποιείται αποκλειστικά παρουσίας του και ότι θα γνωστοποιήσει στην αρμόδια αρχή για την αναγγελία εμπορίας γεωργικών φαρμάκων οποιαδήποτε αλλαγή των στοιχείων που έχει δηλώσει καθώς και τυχόν διακοπή της εμπορίας γεωργικών φαρμάκων.
Φωτοαντίγραφο δελτίου ταυτότητας του υπεύθυνου επιστήμονα ή άλλου εγγράφου που να αποδεικνύει την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης.
Προκειμένου περί υπηκόων κρατών - μελών της Ευρωπαϊκής Ένωσης απαιτείται και προσκόμιση πιστοποιητικού Ελληνομάθειας επιπέδου Β', με το οποίο αποδεικνύεται η γνώση της Ελληνικής Γλώσσας.
Ευκρινές φωτοαντίγραφο τίτλου σπουδών του υπεύθυνου επιστήμονα.
Βεβαίωση έναρξης επιτηδεύματος και μεταβολών από την αρμόδια Δημόσια Οικονομική Υπηρεσία (ΔΟΥ).
Αντίγραφο σχεδίου κάτοψης της οικοδομής, όπου φαίνονται οι διαστάσεις του καταστήματος και το εμβαδόν αυτού.
Φωτοαντίγραφο τίτλου ιδιοκτησίας ή μισθωτηρίου συμβολαίου του καταστήματος.
Βεβαίωση της οικείας Πυροσβεστικής Υπηρεσίας ότι το Κατάστημα διαθέτει σύστημα πυρασφάλειας ή επαρκή μέσα πυρόσβεσης.
Βεβαίωση από μηχανολόγο ότι το σύστημα εξαερισμού που χρησιμοποιεί το κατάστημα επαρκεί για τον εξαερισμό του χώρου διατήρησης των γεωργικών φαρμάκων.
Αντίγραφο δελτίου ταυτότητας του φυσικού προσώπου που υποβάλλει την αίτηση ή άλλου εγγράφου που να αποδεικνύει την ελληνική ιθαγένεια ή την υπηκοότητα ενός από τα κράτη - μέλη της Ευρωπαϊκής Ένωσης
Νομιμοποιητικά έγγραφα του νομικού προσώπου, ανάλογα με τη νομική μορφή του όπως κωδικοποιημένο καταστατικό, νομίμως δημοσιευμένο ή θεωρημένο από το Πρωτοδικείο, με πιστοποιητικό μεταβολών της αρμόδιας αρχής και ΦΕΚ δημοσίευσης για ΑΕ ή ΕΠΕ καθώς και έγγραφο νόμιμης εκπροσώπησης και φωτοαντίγραφο δελτίου ταυτότητας ή άλλου εγγράφου που να αποδεικνύει την ταυτότητα του νομικά υπεύθυνου της εταιρείας.
Το δικαιολογητικό δεν απαιτείται σε περίπτωση που το ενδιαφερόμενο φυσικό πρόσωπο θα εργαστεί το ίδιο ως υπέυθυνος επιστήμονας ή σε περίπτωση που ο υπεύθυνος επιστήμονας έχει α΄ βαθμού συγγένεια με το ενδιαφερόμενο φυσικό πρόσωπο.
Όπως αυτό ορίζεται στο Προεδρικό Διάταγμα 363/1998 «Πιστοποιητικό ελληνομάθειας τύπος, προϋποθέσεις απόκτησης, διαδικασία και περιεχόμενο εξετάσεων, προϋποθέσεις συμμετοχής και ρύθμιση σχετικών λεπτομερειών» (ΦΕΚ 242/Α/1998), και κάθε φορά ισχύει. Το πιστοποιητικό κατατίθεται για τις περιπτώσεις εκείνες που ο υπεύθυνος επιστήμονας είναι υπήκοος άλλου κράτους - μέλους της Ευρωπαϊκής Ένωσης.
Το αυτό απαιτείται και για τυχόν επιπλέον αποθηκευτικούς χώρους.
Η Υπεύθυνη δήλωση υποβάλλεται: - από το φυσικό πρόσωπο που υποβάλλει την αίτηση και πρόκειται να απασχοληθεί το ίδιο ως υπεύθυνος επιστήμονας ή - από τον νομικά υπεύθυνο του νομικού προσώπου που υποβάλλει την αίτηση και από τον υπεύθυνο επιστήμονα που θα απασχοληθεί στο νομικό πρόσωπο.
Το αντίγραφο ξενόγλωσσου διπλώματος ή πτυχίου, το οποίο έχει αποκτηθεί από εκπαιδευτικά ιδρύματα των κρατών - μελών της Ευρωπαϊκής Ένωσης, συνοδεύεται από απλή μετάφρασή του στην Ελληνική γλώσσα. Σε περίπτωση τίτλου σπουδών από εκπαιδευτικό ίδρυμα χώρας που δεν ανήκει στην Ευρωπαϊκή Ένωση απαιτείται και η υποβολή επικυρωμένου αντιγράφου πιστοποιητικού ισοτιμίας από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ), ή από αντίστοιχο φορέα (NARIC) άλλου κράτους-μέλους της Ευρωπαϊκής Ένωσης. Σε περίπτωση ισότιμης εκπαίδευσης σε άλλο κράτος– μέλος της ΕΕ, για την αναγνώριση του δικαιώματος ασκήσεως εμπορίας γεωργικών φαρμάκων απαιτούνται τα δικαιολογητικά που προβλέπονται στο Π.Δ. 38/2010, όπως ισχύει.
Αναζητείται αυτεπάγγελτα για το φυσικό πρόσωπο που υποβάλλει την αίτηση ή/και τον υπεύθυνο επιστήμονα, σε περίπτωση που τα δύο πρόσωπα δεν ταυτίζονται ή σε περίπτωση που η αίτηση υποβάλλεται από νομικό πρόσωπο και απαιτείται απασχόληση υπεύθυνου επιστήμονα.
Το δικαιολογητικό κατατίθεται εφόσον απαιτείται, βάσει των συνθήκων του χώρου.
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Σε περίπτωση που το φυσικό πρόσωπο που υποβάλλει την αίτηση ταυτίζεται με τον υπεύθυνο επιστήμονα, δεν απαιτείται εκ νέου προσκόμιση ταυτοποιητικού εγγράφου. Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Αναγγελία Έναρξης Εμπορίας Φυτοπροστατευτικών Προϊόντων
Διεύθυνση Αγροτικής Οικονομίας και Κτηνιατρικής (ΔΑΟΚ) της οικείας Περιφερειακής Ενότητας
Αφορά σε: Φυσικά / Νομικά Πρόσωπα, Λιανική / Χονδρική Εμπορία
Όροι και προϋποθέσεις για την αναγγελία έναρξης άσκησης εμπορίας και τη λειτουργία καταστημάτων εμπορίας γεωργικών φαρμάκων
Διάθεση γεωργικών φαρμάκων στην αγορά, ορθολογική χρήση αυτών και συναφείς διατάξεις
Αφορά σε τροποποίηση της με αριθ. 307752/18-11-2010 κοινής υπουργικής απόφασης (Β΄ 1865) ως προς τις προϋποθέσεις κατάθεσης αιτήματος, τα υποδείγματα αίτησης, τα παράβολα και τη διαδικασία. Η απόφαση περιλαμβάνει τα υποδείγματα -ΑΙΤΗΣΗΣ και ΠΛΗΡΟΦΟΡΙΑΚΑ ΣΤΟΙΧΕΙΑ ΑΙΤΟΥΜΕΝΩΝ ΔΙΚΑΙΟΛΟΓΗΤΙΚΩΝ.
Εντός της προθεσμίας των 90 ημερών, η Υπηρεσία δύναται να απαγορεύσει την άσκηση του επαγγέλματος, στην περίπτωση που δεν συγκεντρώνονται οι νόμιμες προϋποθέσεις προς τούτο ή δεν προκύπτει η συνδρομή τους από τα υποβληθέντα στοιχεία. Μετά την παρέλευση άπρακτης της ανωτέρω προθεσμίας τεκμαίρεται ότι το επάγγελμα ασκείται ελευθέρως (άρθρο 3 του ν. 3919/2011). Ο ενδιαφερόμενος, στην περίπτωση αυτή, μπορεί να ζητήσει σχετική βεβαίωση από την αρμόδια διοικητική αρχή (παρ. 4 του άρθρου 10 του ν. 3230/2004).
Ο ενδιαφερόμενος υποβάλει στη Διεύθυνση Αγροτικής Οικονομίας και Κτηνιατρικής (ΔΑΟΚ) της οικείας Π.Ε. ή στο ΚΕΠ-ΕΚΕ το σύνολο των απαιτούμενων δικαιολογητικών για την αναγγελία χονδρικής και λιανικής πώλησης γεωργικών φαρμάκων.
Η αρμόδια αρχή παραλαμβάνει την αίτηση με τα απαιτούμενα δικαιολογητικά και παραδίδει Βεβαίωση Υποβολής Αιτήματος στον ενδιαφερόμενο.
Η Επιτροπή Ελέγχου Όρων και Προϋποθέσεων Εμπορίας Γεωργικών Φαρμάκων που συνίσταται στην έδρα της οικείας ΔΑΟΚ για τον σκοπό αυτό, σύμφωνα με το άρθρο 3 του Π.Δ. 159/2013, αξιολογεί τα υποβληθέντα δικαιολογητικά.
Η Επιτροπή διενεργεί τον απαιτούμενο επιτόπιο έλεγχο του καταστήματος.
Η Επιτροπή συμπληρώνει το έντυπο «Σημεία Επιτόπιου Ελέγχου» και εισηγείται προς τη ΔΑΟΚ το αποτέλεσμα της εξέτασης.
Η ΔΑΟΚ ελέγχει την εισήγηση της Επιτροπής και την προωθεί στον Προϊστάμενο προς υπογραφή της σχετικής απόφασης (θετικής ή αρνητικής).
Ο Προϊστάμενος της ΔΑΟΚ υπογράφει την απόφαση.
Η απόφαση αποστέλλεται στον ενδιαφερόμενο. Εάν δεν αποσταλεί εντός 3 μηνών, η επιχείρηση ξεκινά να λειτουργεί.
Η ΣΕΑ αποστέλλει το αρχείο στη Διεύθυνση Ηλεκτρονικής Διακυβέρνησης του ΥπΑΑΤ προς ανάρτηση στην ιστοσελίδα του ΥπΑΑΤ.
Η Διεύθυνση Ηλεκτρονικής Διακυβέρνησης του Υπουργείου Αγροτικής Ανάπτυξης και Τροφίμων (ΥπΑΑΤ) αναρτά τη νέα εγγραφή στη λίστα νόμιμων επιχειρήσεων που τηρείται στην ιστοσελίδα του ΥΠΑΑΤ.
Στην περίπτωση θετικού αποτελέσματος, η ΔΑΟΚ ενημερώνει ηλεκτρονικό αρχείο (excel) με τη νέα εγγραφή, το αναρτά στην ιστοσελίδα της στο διαδίκτυο και το αποστέλλει στη Διεύθυνση Προστασίας Φυτικής Παραγωγής του ΥπΑΑΤ (Συντονιστική Εθνική Αρχή - ΣΕΑ).
Στην περίπτωση υποβολής σε ΚΕΠ-ΕΚΕ, τα δικαιολογητικά προωθούνται μέσω αυτού στην οικεία ΔΑΟΚ.
Αρμόδιος διεκπεραίωσης: Επιτροπή Ελέγχου Όρων και Προϋποθέσεων εμπορίας γεωργικών φαρμάκων άρθρου του 3 Π.Δ. 159/2013.
Αρμόδιος διεκπεραίωσης: Διεύθυνση Αγροτικής Οικονομίας και Κτηνιατρικής της οικείας Περιφέρειας.
Αρμόδιος διεκπεραίωσης: Διεύθυνση Προστασίας Φυτικής Παραγωγής (ΣΕΑ)
Ηλεκτρονική Υποβολή Αίτησης και Δικαιολογητικών
Έλεγχος εισήγησης και διαβίβαση απόφασης
Αποστολή ενημερωμένου μητρώου προς ανάρτηση
Έλεγχοι χρήση και διάθεση φυτοπροστατευτικών προϊόντων